Title: ประกาศกระทรวงการคลัง เรื่อง อนุญาตให้บริษัทเงินทุน บริษัทเงินทุนหลักทรัพย์ ประกอบกิจการตัวแทนเรียกเก็บหนี้

ประกาศกระทรวงการคลัง

ประกาศกระทรวงการคลัง
เรื่อง
อนุญาตให้บริษัทเงินทุน บริษัทเงินทุนหลักทรัพย์
ประกอบกิจการตัวแทนเรียกเก็บหนี้
---------------
                        อาศัยอำนาจตามความในมาตรา
๒๐ (๖) แห่งพระราชบัญญัติการประกอบ
ธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์
พ.ศ. ๒๕๒๒ ซึ่งแก้ไขเพิ่มเติมโดยพระราช
กำหนดแก้ไขเพิ่มเติมพระราชบัญญัติการประกอบธุรกิจเงินทุน
ธุรกิจหลักทรัพย์ และธุรกิจเครดิต
ฟองซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘ และมาตรา ๕๔ (๔)
แห่งพระราชบัญญัติ
การประกอบธุรกิจเงินทุน
ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ รัฐมนตรีว่าการ
กระทรวงการคลังมีประกาศดังนี้

                        ข้อ
๑  ให้ยกเลิกประกาศกระทรวงการคลัง
เรื่อง การอนุญาตให้บริษัทเงินทุน
ประกอบกิจการตัวแทนเรียกเก็บหนี้เงินกู้ ลงวันที่ ๓๐
มิถุนายน ๒๕๔๐

                        ข้อ
๒  ให้ยกเลิกประกาศกระทรวงการคลัง
เรื่อง การอนุญาตเป็นการทั่วไปให้
บริษัทเงินทุน บริษัทเงินทุนหลักทรัพย์
และบริษัทเครดิตฟองซิเอร์ ประกอบกิจการจัดการโครงการ
แปลงสินทรัพย์เป็นหลักทรัพย์เพื่อเสนอต่อสำนักงานคณะกรรมการ
ก.ล.ต. และประกอบ
กิจการตัวแทนเรียกเก็บหนี้ ลงวันที่ ๕ พฤศจิกายน ๒๕๔๐
เฉพาะส่วนที่เกี่ยวกับการอนุญาตให้
ประกอบกิจการตัวแทนเรียกเก็บหนี้

                        ข้อ
๓  ในประกาศนี้
                        "กิจการตัวแทนเรียกเก็บหนี้"
หมายความว่า กิจการให้บริการเป็นตัวแทนเรียก
เก็บและรับชำระหนี้ การจัดทำบัญชี รายงาน เก็บรักษาเอกสาร
ชำระภาษี หรือเบี้ยประกันภัย 
ตลอดจนการดำเนินการอื่นใด
ที่เกี่ยวข้องกับการเรียกเก็บหนี้นั้น

                        ข้อ
๔  อนุญาตเป็นการทั่วไปให้บริษัทเงินทุนและบริษัทเงินทุนหลักทรัพย์
ประกอบกิจการตัวแทนเรียกเก็บหนี้ให้แก่บุคคลใด ๆ
โดยมีค่าตอบแทน ทั้งนี้ บริษัทต้องไม่เข้ารับ
ความเสี่ยงจากกิจการตัวแทนเรียกเก็บหนี้ เช่น
เข้ามีส่วนรับผิดชอบในภาระหนี้แทนลูกหนี้ไม่ว่า
ทั้งหมดหรือบางส่วน นอกจากนี้บริษัทจะต้อง
                        ๑)
จัดให้มีระบบการบัญชีและการจัดเก็บเอกสารหลักฐานของสัญญา
หนี้ในกิจการตัวแทนเรียกเก็บหนี้
แยกต่างหากจากกิจการอื่นของบริษัท
                        ๒)
จัดทำรายงานในกิจการตัวแทนเรียกเก็บหนี้แต่ละรายออกจากกัน
ตามสัญญาระหว่างบริษัทกับผู้ว่าจ้างแต่ละรายเพื่อให้บริษัทและผู้ว่าจ้างสามารถตรวจสอบและ
ติดตามดูแลผลการดำเนินงานได้
                        ทั้งนี้
ตั้งแต่บัดนี้เป็นต้นไป

                                                            ประกาศ
ณ วันที่ ๒๒ มิถุนายน พ.ศ. ๒๕๔๑
                                                                           ธารินทร์  นิมมานเหมินท์

รัฐมนตรีว่าการกระทรวงการคลัง

[รก. ๒๕๔๑/พ๕๓ง/๑๓/๒๙ มิถุนายน ๒๕๔๑]

                                                                                                พรพิมล/พิมพ์/แก้ไข
                                                                                                ๔
ก.ค  ๒๕๔๕  
                                                                                                A+B
(C )